Jegyzőkönyv

Gősfa Község Önkormányzati Képviselő-testületének 2017. augusztus 17. napján tartott rendkívüli nyilvános üléséről

**Jelen vannak:** a zárt ülés jegyzőkönyve alapján.

**Farkas Tiborné polgármester** megállapította, hogy az ülés határozatképes ezt követően a képviselő-testület rátért a következő napirend tárgyalására.

**Napirend:**

1. **Egyebek  
   Előadó: Farkas Tiborné polgármester**

**Napirend tárgyalása:**

1. **Egyebek**

* **Molnár-Meeszter Építőipari Kft. árajánlata  
  Előadó: Farkas Tiborné polgármester**

**Farkas Tiborné polgármester**: A napirenddel kapcsolatosan ismertette a Molnár-Meeszter Építőipari Kft. gépbérletre vonatkozó árajánlatát. Tájékoztatta a képviselő-testületet, hogy a markoló 15 óra (8.000.+ Áfa/óra), a teherautó 8 óra (6.000.+Áfa/óra) munkát végzett a településen az önkormányzati hídgyűrű, valamint a padkák tekintetében. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné** **polgármester**: Indítványozta a Molnár-Meeszter Építőipari Kft. gépbérletre vonatkozó árajánlatának elfogadását az árajánlat szerinti tartalommal megegyezően.

Kérdés, hozzászólás a napirend tárgyában nem hangzott el, az ülést levezető polgármester a napirend tárgyalását lezárta, majd megállapította, hogy a képviselő-testület határozatképes, jelenlévő képviselők száma 4 fő,majd az elhangzott indítványtszavazásra bocsátotta.

Gősfa Község Önkormányzati Képviselő-testülete 4 igen, egyhangú szavazattal meghozta az alábbi határozatot:

**Gősfa Község Önkormányzati Képviselő-testületének  
28/2017 (VIII.17.) számú határozata**

Gősfa Község Önkormányzati Képviselő-testülete elfogadja a Molnár-Meeszter Építőipari Kft. (székhelye: 8913 Gősfa, Dózsa u. 50.) gépbérletre vonatkozó árajánlatát.

**Határidő: azonnal**

**Felelős: Farkas Tiborné polgármester**

* **Tájékoztatás urnafal építéséről  
  Előadó: Farkas Tiborné polgármester**

**Farkas Tiborné polgármester**: A napirenddel kapcsolatosan elmondta, hogy az urnafal építése tekintetében a pályázati összegen túl az Önkormányzatnak 30.000. Ft-tal hozzá kellett járulnia a költségekhez.

Az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* **Tájékoztatás Faluház felújításáról  
  Előadó: Farkas Tiborné polgármester**

**Farkas Tiborné polgármester**: A napirenddel kapcsolatosan elmondta, hogy az Önkormányzat pályázatot nyert a Faluház felújítására. A beruházás összköltsége bruttó 32.966.855. Ft, a szükséges önerő összege bruttó 8.241.722 Ft. Tájékoztatta a képviselő-testületet, mivel másfél év eltelt a pályázat benyújtása óta, ezért vélhetően kérelmezni kell a kivitelezési határidők módosítását.

Az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* **Tájékoztatás falugondnoki busz igénybe vételéről  
  Előadó: Farkas Tiborné polgármester**

**Farkas Tiborné polgármester:** Elmondta, hogy kiküldtek egy igényfelmérést azoknak a szülőknek, akiknek a gyermekeik az Egervári Óvodába járnak. A kérdés arra vonatkozott, hogy igénylik-e a szülők, hogy a gyerekeket a falugondnoki busz vigye az Egervári Óvodába. Elmondta, hogy eddig összesen 4 válasz érkezett vissza, a leadási határidő a mai napon lejárt.

* **Helyi Esélyegyenlőségi Program felülvizsgálata  
  Előadó: Farkas Tiborné polgármester**

**Farkas Tiborné polgármester:** Felkérte Dr. Horváth Renáta igazgatási ügyintézőt a határozati javaslat ismertetésére.

**Dr. Horváth Renáta igazgatási ügyintéző:** Tájékoztatta a képviselő-testületet az egyenlő bánásmódról és az esélyegyenlőség előzmozdításáról szóló 2003. évi CXXV. törvény 31. § (4) bekezdésében foglalt rendelkezésről.

**Farkas Tiborné polgármester:** Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné** **polgármester**: Indítványozta a Helyi Esélyegyenlőségi Program felülvizsgálatának elfogadását a határozati javaslat szerinti tartalommal megegyezően.

Kérdés, hozzászólás a napirend tárgyában nem hangzott el, az ülést levezető polgármester a napirend tárgyalását lezárta, majd megállapította, hogy a képviselő-testület határozatképes, jelenlévő képviselők száma 4 fő,majd az elhangzott indítványtszavazásra bocsátotta.

Gősfa Község Önkormányzati Képviselő-testülete 4 igen, egyhangú szavazattal meghozta az alábbi határozatot:

# Gősfa Község Önkormányzati Képviselő-testületének

**29/2017 (VIII.17.) számú határozata**

1. Gősfa Község Önkormányzati Képviselő-testülete az egyenlő bánásmódról és az esélyegyenlőség előzmozdításáról szóló 2003. évi CXXV. törvény 31. § (4) bekezdése alapján Gősfa Község Önkormányzatának 2013. június 25. napján elfogadott Helyi Esélyegyenlőségi Program helyzetelemzését áttekintette, azt változatlan tartalommal elfogadta, továbbá intézkedési tervét felülvizsgálta.
2. Gősfa Község Önkormányzati Képviselő-testülete felhatalmazza a polgármestert az 1. pontban meghatározott nyilatkozat megtételére.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester a képviselő-testület nyilvános ülését 15,30 órakor bezárta.

**K.m.f.**

**Farkas Tiborné Szita Gabriella  
 polgármester jegyző**